plesne v tele
Pili sme aloe a nevideli sme, že vo vnútri fľaše je pleseň. Obrovské množstvo plesne a zistili sme to až vtedy, keď sa upchalo hrdlo fľaše. 6 ročný chlapec mal kašeľ veľmi nepekný, vybral antibiotika a o 3 dni po dobrati liekov kašle zas. Sú na to lieky? Nemyslím probiotika.
Dobrý deň,
ďakujeme za Vašu otázku.
V prípade, že sa kašeľ objavil v dôsledku prítomnosti plesní v dýchacích cestách, voľnopredajné lieky na tieto ťažkosti nie sú dostupné. Liečba uvedených príznakov je výlučne v kompetencii lekára.
Keďže sa kašeľ objavil po ukončenej antibiotickej liečbe, nie je vylúčená ani iná (napríklad vírusová) infekcia dýchacích ciest. Vtedy je potrebné liečiť kašeľ podľa toho, o aký typ sa konkrétne jedná. Môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu.Na tlmenie suchého kašľa je vhodný liek s obsahom
butamirátu
, alebo
droproprizínu
. Naopak vlhký kašeľ je produktívny a v dýchacích cestách je prítomný hlien. Na podporu uvoľňovania hlienov sú určené lieky s obsahom
ambroxolu
, prípadne
acetylcysteínu
.
Prajem skoré uzdravenie.
S pozdravom
PharmDr. Veronika Kiabová